Diari Oficial de la Generalitat Valenciana


Sumari del DOGV 8121, del 06-09-2017 (2017/7611)

RESOLUCIÓ de 28 d'agost de 2017, del director general del SERVEF, per la qual disposa l'ampliació del termini de resolució de la concessió de tres beques per a la realització de pràctiques professionals en el SERVEF i d'una beca per a realització de pràctiques professionals a Brussel·les, convocades per resolucions de 8 de juny de 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8121

Data del DOGV
:   06-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7611


Data del document
:   28-08-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 d'agost de 2017, del director general del SERVEF, per la qual disposa l'ampliació del termini de resolució de la concessió de tres beques per a la realització de pràctiques professionals en el SERVEF i d'una beca per a realització de pràctiques professionals a Brussel·les, convocades per resolucions de 8 de juny de 2017.  
 [2017/7611]  
Per mitjà de resolucions de 8 de juny de 2017, del director general del SERVEF, publicades ambdues en el Diari Oficial de la Generalitat Valenciana de 16 de juny de 2017, es convocaren per a l'exercici 2017 tres beques per a la realització de pràctiques professionals en el SERVEF, i una beca per a la realització de pràctiques professionals a Brussel·les. En l'apartat deu de cada una de les resolucions, es disposa que el termini màxim per a dictar i publicar la resolució sobre les sol·licituds presentades serà de tres mesos comptats des de l'endemà de la data de publicació de la convocatòria.  
Com a conseqüència del nombre de sol·licituds presentades, així com de les al·legacions presentades i la proximitat del venciment del termini màxim de resolució i notificació, en previsió que no es complisca, resulta convenient l'ampliació del termini màxim de resolució i notificació.  
Vist l'article 32 de la Llei 39/2015, d'1 d'octubre, del procediment administratiu comú de les administracions públiques, dispose:  
  
Ampliar el termini màxim per a resoldre i notificar la concessió de beques per a la realització de pràctiques professionals en el SERVEF i per a la realització de pràctiques professionals a Brussel·les, convocades mitjançant resolucions de 8 de juny de 2017, per un termini màxim d'un mes i mig, comptat a partir de la finalització del termini establit en l'apartat deu de les esmentades resolucions de 8 de juny de 2017, del director general del SERVEF, per la qual cosa el termini màxim per a resoldre i notificar queda fixat el dia 31 d'octubre de 2017.  
  
Disposar la publicació de la present resolució en el Diari Oficial de la Generalitat Valenciana i en la pàgina web del SERVEF.  
  
Contra aquest acord que resol l'ampliació del termini màxim de resolució, i d'acord amb el que disposa l'article 32 de la Llei 39/2015, d'1 d'octubre, del procediment administratiu comú de les administracions públiques, no es pot interposar cap recurs.  
  
València, 28 d'agost de 2017.- El director general del SERVEF: Enric Nomdedéu i Biosca.